Diari Oficial de la Generalitat Valenciana


Sumari del DOGV 7913, del 09-11-2016 (2016/8477)

RESOLUCIÓ de 14 d'octubre de 2016, del director general de Tecnologies de la Informació i les Comunicacions, per la qual s'estableix el procediment d'adhesió de les entitats locals en l'àmbit de la Comunitat Valenciana al Conveni de col·laboració, subscrit entre la Generalitat de la Comunitat Valenciana i l'Administració General de l'Estat (MINHAP), per a la prestació mútua de solucions bàsiques d'administració electrònica i l'aprovació del model de petició de serveis.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7913

Data del DOGV
:   09-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8477


Data del document
:   14-10-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 14 d'octubre de 2016, del director general de Tecnologies de la Informació i les Comunicacions, per la qual s'estableix el procediment d'adhesió de les entitats locals en l'àmbit de la Comunitat Valenciana al Conveni de col·laboració, subscrit entre la Generalitat de la Comunitat Valenciana i l'Administració General de l'Estat (MINHAP), per a la prestació mútua de solucions bàsiques d'administració electrònica i l'aprovació del model de petició de serveis. [2016/8477]  
  
La Generalitat, les diputacions provincials i la Federació Valenciana de Municipis i Províncies van subscriure, amb data 3 de juliol de 2008, un conveni marc de col·laboració per a l'impuls de l'administració electrònica en l'àmbit de la Comunitat Valenciana, especialment entre les administracions municipals (DOCV 5820, 04.08.2008), i està prevista la pròrroga d'aquest.  
En virtut del conveni esmentat s'han instrumentat les adhesions de les entitats locals al conveni mencionat per mitjà de la subscripció del protocol d'adhesió, que es recull en l'annex I, i que han sigut objecte de publicació oficial en el Diari Oficial de la Comunitat Valenciana.  
  
Així mateix, amb data 6 de juny de 2016, es va subscriure un conveni de col·laboració entre el Ministeri d'Hisenda i Administracions Públiques (MINHAP) i la Generalitat de la Comunitat Valenciana per a la prestació mútua de solucions bàsiques d'administració electrònica (DOCV 7818, 30.06.2016). Per mitjà del conveni esmentat es podrà accedir a les funcionalitats proporcionades per les solucions tecnològiques bàsiques d'administració electrònica que permeten la prestació dels serveis previstos en la Llei 11/2007, de 22 de juny, d'accés electrònic dels ciutadans als serveis públics (articles 15, 27.7, 28 i 43 o els seus equivalents de la Llei 39/2015, d'1 d'octubre, del Procediment Administratiu Comú de les Administracions Públiques) que s'especifiquen en l'apartat 1 de la clàusula segona.  
Aquest conveni inclou un annex d'especificacions tècniques de les solucions bàsiques per cada servei concret que ofereix. Així mateix, es preveu en l'apartat 3 de la clàusula segona que la Generalitat facilitarà a les entitats locals ubicades en el seu àmbit territorial, per mitjà d'un acord amb aquestes, l'accés a les funcionalitats de les solucions tecnològiques proporcionades pels serveis indicats en l'annex, o els que s'actualitzen o substituïsquen, de manera que, en tot cas, es garantisca el compliment de les obligacions establides en cada servei per a l'usuari.  
  
Els dos convenis tenen com a objectiu final la implantació i el desenvolupament de l'administració electrònica, i a fi de simplificar els tràmits de les adhesions que en matèria d'administració electrònica que els dos convenis requereixen, aquesta direcció general en l'exercici de les competències que té atribuïdes en aquesta matèria en virtut de l'article 32 del Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, resol:  
  
Primer  
Que les entitats locals o entitats de dret públic vinculades o dependents de la Generalitat que sol·liciten la petició de serveis previstos en el model a aprovar en aquesta resolució es consideren adherides al conveni de col·laboració entre el Ministeri d'Hisenda i Administracions Públiques (MINHAP) i la Generalitat de la Comunitat Valenciana per a la prestació mútua de solucions bàsiques d'administració electrònica amb data 6 de juny de 2016.  
  
Segon  
Que les adhesions realitzades per les entitats locals al conveni marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'administració electrònica en l'àmbit de la Comunitat Valenciana, subscrit el 3 de juliol de 2008, s'entenen incloses en l'àmbit d'aplicació del conveni de col·laboració entre el Ministeri d'Hisenda i Administracions Públiques i la Generalitat de la Comunitat Valenciana per a la prestació mútua de solucions bàsiques d'administració electrònica, subscrit amb data 6 de juny de 2016, i s'estenen, per tant, a les entitats locals mencionades adherides els serveis oferits, o aquells que s'actualitzen o substituïsquen.  
  
Tercer  
Que l'adhesió efectiva per part d'una entitat al conveni es considera realitzada d'acord amb les condicions següents:  
a) L'entitat que s'adherisca al conveni podrà accedir a les funcionalitats proporcionades per les solucions tecnològiques bàsiques d'administració electrònica que s'especifiquen en la clàusula segona del conveni, o a aquelles que les actualitzen o substituïsquen.  
b) L'entitat adherida coneix i accepta sense reserves el conveni en tot allò que li és aplicable respecte de la seua adhesió.  
c) L'entitat adherida es compromet al compliment de les obligacions contingudes en el conveni respecte a l'accés i a la utilització de cada una de les solucions tecnològiques, i assumeix, en l'àmbit de les seues competències, les que s'estableixen per a la Generalitat.  
d) L'adhesió al conveni no implica costos per a les parts, derivats d'aquest.  
  
Quart  
El model de petició de serveis haurà de realitzar-se exclusivament per mitjans telemàtics a través de la seu electrònica de la Generalitat, https://seu.gva.es, tràmit en el qual s'haurà d'adjuntar l'acord d'aprovació de l'òrgan competent.  
  
Cinqué  
Aprovar el model de petició de serveis de solucions tecnològiques bàsiques per les entitats locals o entitats de dret públic vinculades o dependents de la Generalitat, que figura en l'annex adjunt, que estarà disponible en la seu de la Generalitat, https://seu.gva.es, i que haurà de subscriure el representant de l'entitat local o de l'entitat de dret públic vinculada o dependent de la Generalitat.  
  
València, 14 d'octubre de 2016.- El director general de Tecnologies de la Informació i les Comunicacions: Vicente Aguiló Lucía.